Downloaded from YTS.MX
EN ORIGINAL DOKUMENTAR FRA NETFLIX
Official YIFY movies site: YTS.MX
HEJ, ANGEL!
ANGEL: ER DU STADIG PÅ?
JOKES: SKAT.
GLÆDER MIG TIL AT SE DIG TIL FESTEN.
ANGEL: JEG VED, HVEM DU ER.
ANGEL: ELSKER DU MIG?
JOKES: JA, DET VED DU.
ANGEL: SÅ SIG DET.
JOKES: JEG ELSKER DIG.
ANGEL: SÅ…
HVORFOR DRÆBTE DU MIG?
24. FEBRUAR 2006
Vi gik hjemmefra.
Det er min bil i indkørslen.
Og så kørte der en Ford Expedition forbi.
Man kunne se, at bilen var fyldt op.
Crystal, Juan og min søn Justin
satte sig ind i bilen.
Da jeg steg ind, skød hun sædet frem.
Jeg sagde: "Nej, lad mig køre.
Vi skal kun lige hen til 7-Eleven. Flyt dig nu bare, søs."
Vi kom ikke særlig langt.
KL. 20.43
Jeg når lige hertil.
Jeg ser ud ad ruden, og han står lige her ved stopskiltet.
Så tager den hvide Ford Expedition en fuld vending.
Den kører tilbage mod os og stopper lige her.
Jeg kører den her vej,
og jeg stopper for at se, hvad der sker med børnene.
Da vi nåede derop, så jeg en fyr med en hættetrøje
og en pistol lidt under en meter fra mig.
Jeg kan se pistolen.
Han bevægede munden og var ved at forberede sig på det.
Bang, bang…
Jeg kunne høre en masse knald, smadret glas og hvinende dæk.
Folk melder om mere end fire skud.
Der blev skudt, og…
-Skød de på din bil? -Ja, de skød på mig.
Jeg dukkede mig og tænkte: "Åh gud."
Jeg vidste ikke, om de var ramt.
Jeg kiggede over på min søster, og hun sad … helt stille.
Hvad er problemet?
Bilen dukkede bare op.
-Det var en Honda Accord, og de kom… -Hvilken farve?
KL. 20.47 FIRE MINUTTER EFTER SKYDERIET
Vi nåede hen foran en kiosk.
Lige foran dørene.
Jeg stod ud og tog hende op, og så sad jeg og holdt hende.
Nogen er blevet skudt. Hun ligger ned og reagerer vist ikke.
Adressen er…
Hendes hoved…
Vi får melding om, at der er et offer.
Hvad er din position?
Gud siger: "Bed, så skal der gives jer."
Jeg bad.
Men hvor var han? Alt går efter sigende efter hans plan.
Hvad er det for en lorteplan?
Hvor er den kærlige Gud i mit liv?
Jeg fatter det ikke.
Jeg vil bare vide hvorfor.
Klokken var tolv, og min bedstemor græd.
De sagde: "Crystal blev skudt."
Jeg spurgte: "Er Crystal blevet skudt?" De sagde: "Hun er blevet skudt i hovedet."
Mit første minde om Crystal…
Vi legede tit med dukker sammen, og hun stillede altid spørgsmål.
"Jaimie, fik Annabelle sin flaske?" Hun gjorde det…
Hun gjorde altid legen sjov,
og hun fik mig til at bruge min fantasi.
Hun gjorde mig bevidst om, at ingenting er umuligt.
Alt er muligt.
Jeg gik på MySpace.
HEJ, JAIMIE!
"I aften er der sket en forfærdelig tragedie."
Jeg bloggede om det, for jeg græd ikke derhjemme.
JEG FØLER LEDE VED SAMFUNDET.
Jeg skrev bare.
Jeg lod mine fingre løbe og tastede løs.
DET HAR ØDELAGT MIG OG MIN FAMILIE.
Jeg afsluttede med:
"Få det godt, Crystal. Jeg elsker dig mere end livet."
Hun vågnede ikke.
Jeg kan se hende for mig.
Jeg forventer nærmest, hun skal komme ind ad døren igen.
Men det sker ikke.
Når jeg tænker på familien og på de gode tider,
er der en slags skillelinje.
Der er før og efter Crystal.
Hun var min stolthed.
Jeg drømte om at få en datter,
for jeg havde tre sønner.
Så da hun kom, tænkte jeg: "Ja, nu har jeg min lille pige."
Hun var min solstråle. Hun var hele mit liv.
Hun var med på alt.
Hun elskede højder og rutsjebaner, og hun var så heldig på kasinoet.
Hun puttede fem dollars i en maskine
og vandt 38.000 dollars.
Hun startede et klimaanlægsfirma med sin mand.
De fik hurtigt succes.
Men så faldt hendes mand tilbage til stofmisbruget og volden.
Derfor forlod Crystal ham og flyttede hjem til os.
Jeg har bare så mange minder.
Mange gode minder, men den aften
stoppede det hele.
RIVERSIDE POLITI MAGNOLIA POLITISTATION
Han har samme tatovering.
Vi har et billede af manden med leen på det skrivebord,
hvor den vagthavende sidder.
Det er døden, der altid lurer.
Og når du er på vagt, er det din sag.
Så du aner ikke, hvad du kan forvente, og det var min tur.
Vi havde et skyderi i den vestlige ende af byen,
så jeg kyssede min kone, tog af sted, og så begyndte tankerne at ræse.
Min første drabssag var et bandeskyderi, og det er altid kompliceret.
Den sag er desværre uopklaret.
Der er stadig en derude, der er sluppet af sted med en forbrydelse,
og det plager mig.
Min anden sag var Crystal Theobald.
Jeg kunne umuligt lade den næste slippe.
Men det startede ikke godt.
De fandt adskillige patronhylstre på gerningsstedet
ved Greenpoint og Geranium.
De fandt også en sko på stedet,
som de knyttede til sagen.
Jeg så, hvor beviserne befandt sig,
og jeg havde billeder og optagelser.
Jeg var overvældet, især fordi jeg var ny.
Det er næsten for meget.
Riversides politi.
De havde vidneudsagn fra naboer.
Vi går altid fra dør til dør.
Hørte I nogen skud?
Vi var indenfor.
-Hørte eller så du noget? -Jeg var her ikke.
-Nej, jeg lå og sov. -Sov du?
Vi taler med alle, der kan have hørt eller set noget.
Hørte du nogen skud?
Min kone sagde, at hun hørte flere knald.
Så hun noget?
Der var et par betjente på hospitalet.
De prøvede at tale med familien, men de var ikke så samarbejdsvillige.
Jeg kunne ikke lide dem.
Jeg brød mig overhovedet ikke om dem, så derfor var det…
Hun stolede ikke på mig. Hun vidste ikke, hvem jeg var.
Jeg ringede ikke til politiet. Hvis jeg havde et problem,
var det ikke dem, jeg ringede til.
De behandlede min familie, som om det var os, der var skyldige.
De sagde til mine drenge: "Vi låser jer inde.
Hvis vi finder ud af…" Det gjorde mig gal.
De smed mig ind i en politibil
og forhørte mig i timevis.
Og jeg forstod det ikke.
Jeg henvendte mig til dem og sagde:
"Min familie havde intet med det at gøre."
Jeg sagde: "Jeg gør alt for at hjælpe jer. Det er mit job.
Jeg er kun interesseret i det, der vedrører den her sag.
Jeg er her for at opklare sagen for jeres familie
og for at fange gerningsmanden."
Så vi begyndte at åbne os lidt mere, men…
Der går mange rygter om, hvad der kan være sket.
Hvad tænker du?
Der har været mange bandeproblemer med de her 5150.
Det her område kaldes West End.
Det er heroppe, at skyderiet fandt sted,
og det er også her, 5150 holder til.
Men der var også sorte og latinamerikanske bander,
der sloges om samme zone.
Og det fører til bandekrige og konflikter.
Latinamerikanske og sorte bander er involveret i narkohandel…
Banden 5150 blev et problem for os i Riverside cirka omkring 2003.
De forsøgte at slå sig fast og viste sig
at være en særlig voldelig og konfliktsøgende bande.
Det udviklede sig fra overfald og skyderier
til drab på tre personer i byen
i løbet af to et halvt til tre år.
Så det gik meget hurtigt.
Vi er i Riverside nu.
Der foregik alle mulige skyderier, og folk blev stukket ned og røvet.
Så snart folk hørte 5150, blev de bange.
De sagde, vi var en folk mordere.
Jeg havde aldrig troet, at samfundet ville se sådan på os.
Oprindeligt var Riverside en slags forgrening af L.A.
Folk, som ikke havde råd til at bo i L.A og Orange County,
de flyttede til Riverside.
Jeg vil sige, alle de fattige.
Vi tog aldrig på stranden eller i Disneyland.
Sådan var det ikke hos os.
Vi oplevede aldrig noget uden for vores kvarter.
Så vi troede, det var livet.
For mig var 5150 mig selv og mine fætre
og familie, der støttede hinanden.
Det var målet med det. Det var familie.
Vi hang altid ud her. Der skete ingenting.
Vi var alle under 18 år.
Vi var kun børn, men folk var ude efter os.
Giv mig en beskrivelse af…
Han var ung. Han var et barn.
-Men hvis jeg ser ham, genkender jeg ham. -Okay.
Vi var til en masse forhør, hvor vi så på billeder.
Den her mappe indeholder fotos af alle bandemedlemmer.
Det hjælper mig med at holde styr på dem.
Jeg kan huske, Belinda fortalte mig, gerningsmanden var
en ung latinamerikansk fyr med et meget barnligt ansigt.
Hun så hans ansigt og kunne identificere ham
uden noget besvær.
Det er den tegning, der blev udarbejdet ud fra Belindas oplysninger.
Jeg kiggede gennem forskellige årbøger.
Jeg ledte efter visse bandemedlemmer,
som vi har et nutidigt foto af.
Jeg bad Belinda om at kigge på dem.
Hun så dem igennem.
Da hun kom til en dreng,
stoppede hun.
Hun sagde: "Det er ham."
En dag ringede betjent Wheeler og sagde til mig,
at de havde en potentiel mistænkt.
De spurgte, om jeg ville komme og se på ham.
Hun genkendte ham og sagde: "Det er ham."
Er du okay, makker?
Vi startede med at spørge ham, hvor han var,
og han gav os et alibi og forklarede, hvem han var sammen med.
Jeg var der ikke.
Jeg ved, du var der. En person har identificeret dig.
Jeg sagde: "Vi tjekker det.
Hvis du lyver, finder jeg ud af det."
Vi var hjemme hos mig, og så tog vi hjem til hans brors kæreste.
"Jeg var der ikke.
Jeg var hjemme hos en ven.
Du kan bare spørge dem."
Jeg får et par af mine kolleger til at undersøge hans alibi.
Og det holder.
Kom nu!
Jeg vil bare gerne hjem.
Jeg begynder at tænke:
"Husker vidnet forkert? Det er en dårlig start."
Vi sendte ham hjem.
De forklarede mig ikke tingene godt nok.
Hvis du begår en fejl og identificerer en, der ikke er involveret,
kan de ikke bruge dit udsagn, når det kommer for retten.
Så det komplicerede sagen for kriminalbetjenten.
Du er altid meget optimistisk i starten.
Du tror på, sagen bliver løst.
Men gradvist er der ikke flere ledetråde,
og så er det nærmest en udmattelseskrig.
Jeg gav et løfte.
Det var det sidste, jeg sagde til hende, ud over "jeg elsker dig."
Jeg lovede hende, at jeg ville få ram på ham en dag.
At de ville betale for det.
MYSPACE.COM ET STED FOR VENNER
NICK: HEJ
MIN VEN TROR, CRYSTALS MORDERE ER PÅ MYSPACE
Jeg talte med Nick på MySpace.
Og han fortalte mig, at de fyre,
der var indblandet, var på MySpace.
Han sagde, de havde profiler.
DE VAR PÅ VENNELISTEN. TJEK DET.
Jeg vidste allerede, at det var 5150.
De unge på gaden snakker.
Man ender altid med at høre noget.
Jeg var bare et barn, da hun døde.
Jeg var måske 13 år, så da det skete,
vidste jeg ikke noget om bander.
Jeg sagde til min tante Belinda:
"Jeg kan lede efter dem på MySpace.
Jeg kan snuse rundt."
Jeg vidste intet om de sociale medier. Jeg var ikke på MySpace.
Hun spurgte: "Hvordan gør man"? Jeg sagde: "Bare lad mig om det."
Jeg var 14 år.
På vej til at blive 15.
Hvis du har en teenager,
bruger han eller hun nok meget tid
på det sociale netværk, der hedder MySpace.com.
Jeg vidste alt om det, ind og ud.
Hvordan man sætter tekst op, hvordan man får ting til at poppe op,
og hvordan man lægger farve på.
Med 66 millioner brugere i hele landet,
er MySpace en af de mest populære netværkssider brugt af børn.
De fleste elever her bruger MySpace.
Man bruger det til at møde folk.
Det var nyt og populært, og alle var på.
Jeg var besat.
Jeg var glad. "Giver du mig en chance?
Vil du give mig et ansvar?"
Jeg tænkte for mig selv: "Hvordan kan jeg snuse bedre?"
Så Jaimie Googlede efter et billede og fandt en køn pige.
KØN PIGE
Hun bar en Supergirl T-shirt, så hun blev min Supergirl.
Jeg ville bare have et smukt ansigt og en smuk krop,
men jeg var hjernen bag det.
Vi kaldte hende Rebecca, og så lagde vi det op.
Jeg gav hende en profil, som jeg tænkte, bandefolk kunne lide.
Jeg tilføjede: "Ryger pot og drikker øl."
Men jeg skrev cerveza for at være smart.
De skulle være helt overbeviste om, at den her MySpace-pige var ægte.
Jeg kontaktede otte af dem på listen.
Jeg klikkede på profilen, fandt otte af deres venner
og kontaktede dem.
De klikkede på mig, og jeg klikkede på dem.
Jeg tilføjede flere og flere, indtil jeg havde en lang liste
med 5150, som jeg var venner med.
Jeg sagde: "Jeg er færdig, tante. Hvad skal jeg gøre nu?"
"Få mest muligt ud af dem."
HEJ, HVAD SÅ?
DU VIL KUNNE LIDE MIG OG PIGERNE. LAD OS HÆNGE UD.
Jeg skabte et tillidsforhold til dem.
De skriver ikke det fulde ord.
Jeg måtte spørge: "Hvad betyder lol?"
Jeg spillede skuespil gennem mit skriveri.
Hun ville finde ud af, hvor de var fra, og hvad de lavede.
Jeg vidste jo, at de kørte i en hvid Ford Expedition den aften.
Hun syntes, jeg skulle udspørge dem med det samme,
men jeg sagde: "Nej, jeg vil spille spillet.
Lad mig få en uges tid."
Der skulle gå et par dage, før jeg begyndte at spørge:
"Hvilken bil kører du?"
Okay. Han havde en hvid Ford Expedition.
Ja, der var to.
Det gjorde det endnu mere forvirrende.
Med vidnerne og de andre,
for de to køretøjer havde samme farve.
Jeg kan huske, at vi på et tidspunkt talte om køretøjerne i området.
Det her er Robbie.
Naboerne havde set et par køretøjer.
Nogle beskrev dem som suv'er, såsom Expedition eller lignende.
De stod parkeret lige her.
De kørte om kap i kvarteret, som om de jagtede hinanden.
Jeg spurgte dem om det: "Så I dem køre rundt der?
I satte jer ind og skulle til at køre
cirka på det tidspunkt, hvor de fræsede rundt."
Og jeg kan huske, at de spillede en smule dumme.
Ja, det kan godt være.
Jeg kom ikke frem med alt det, som jeg vidste, med det samme.
Hvor var Robert, da det skete?
Det ved jeg ikke. Han havde intet med det at gøre.
Javel. Okay.
Så du fortæller historien om den aften, men du nævner ikke Robbie.
Ja, for det her skete før.
Men jeg glemte simpelthen alt om det.
Jeg tænkte slet ikke på, hvor Robbie var henne.
Jeg ledte efter ham.
Vi var klar til at køre i kiosken og…
Det viste sig, at storebroren Robert
var en del af den her biljagt.
Men det kom ikke frem før langt senere.
KL. 20.38 FEM MINUTTER FØR SKYDERIET
Så det hele begynder faktisk med Robbie,
som holdt næsten over for familiens hus og talte med en ven.
Jeg holdt foran hans hus, og min ven kom ud.
Han taler med mig gennem passagervinduet.
Så fik min kæreste et mærkeligt udtryk i ansigtet,
og der var en Expedition bag os.
Jeg kunne se, min ven så lidt skræmt ud,
og han gik tilbage mod huset.
Jeg fik en ubehagelig følelse. Jeg kendte ikke de her folk.
Jeg havde ikke den slags problemer.
Jeg tændte mine nærlys, og så trykkede jeg på pedalen.
Jeg var ved at ramme dem.
Jeg vidste, det ville ende galt, og jeg drejede om hjørnet.
Så gik jagten i gang.
Kørte du i en suv den aften?
Nej, slet ikke.
Mange vidner siger, de så to suv'er.
Har du forstået, at jeg er her for at hjælpe din familie?
Det er vores job.
Jeg regnede ikke med, der var et problem,
og de var væk.
Jeg tog over til min datters mors hus.
Da jeg ankom og parkerede bilen, var hun totalt hysterisk.
Jeg mener, vi begyndte at følge op på familien.
Jeg opdagede, at Lane-Theobald-familien havde haft nogle problemer.
BESIDDELSE AF CANNABIS MODTAGELSE AF HÆLERVARER
VOLD I HJEMMET
Folk var blevet anholdt og fængslet.
Jeg har jo tre sønner,
og drenge får tit problemer.
De kan lide at slås og al den slags.
Selv Belinda havde haft problemer med stoffer før i tiden.
Vi tog stoffer sammen.
Men det burde jeg nok ikke fortælle. Skal jeg fortælle det?
BELINDAS VENINDE
Det begyndte som en slags weekendsjov,
men så blev det en nødvendighed.
Det var kun sådan, jeg kunne klare at have to jobs
og tage mig af fem børn og huset.
Det var meth. Fandens opfindelse.
Jeg tog en linje om morgenen, og en når jeg kom hjem.
Der var altid børn omkring os,
men de så det ikke. Vi tog ikke stoffer foran dem.
CRYSTALS BEDSTE VENINDE
De forsøgte at skjule det bedst muligt, men det var meget tydeligt.
Det største problem opstod, da jeg solgte stoffer og røg i fængsel.
Hun var kendt af politiet på grund af sine personlige problemer
og sønnernes problemer.
Ja, jeg solgte en hel del stoffer og gjorde ret meget skade.
Over hele Riverside.
Jeg satte mange stoffer i omløb.
Da Crystal var yngre, blev hun ved og ved med at sige:
"Kom nu, mor. Hold op med at tage stoffer."
Så nu begyndte vi at få en idé om, hvem der eventuelt kunne stå bag det.
Var det forbundet med et fængselsophold?
Var det forbundet med en bande?
Havde det noget at gøre med personlig gæld eller stoffer?
Pludselig åbnede der sig en hel verden af muligheder
på grund af ofrets familiebaggrund.
MARTS 2006 EN MÅNED EFTER CRYSTALS DØD
Hver dag gik jeg fra skolen og lige hjem.
Det var i timevis.
Fra klokken tre om eftermiddagen til klokken et om natten.
Jeg var på.
Men det blev sværere for mig, da min tante
fandt på at give Crystal en profil.
Rebecca fik ikke nok reaktioner
fra de folk, der interesserede os.
Så jeg spurgte hende: "Kan vi ikke bruge Crystals foto?"
Jeg spurgte: "Hvorfor skulle vi gøre det?"
"Hun kan være lokkemad."
Vi besluttede at kalde hende Angel.
Og jeg skrev på hendes profil,
at jeg ville blive deres livs største fejltagelse
og deres dybeste og bedst bevarede hemmelighed.
Og så begyndte de at reagere.
Det væltede ind med beskeder.
Jeg måtte skifte frem og tilbage, fordi jeg havde to sider åbne.
Jeg måtte minimere siderne for at veksle mellem Angel og Rebecca.
Min Supergirl fik dem ikke til at forelske sig.
Hun var bare et nemt knald.
Crystal var kærlighed.
Rebecca snagede meget og var nysgerrig.
Hun skrev: "Hvad med det og det?" Hun var meget flirtende.
Det var teenageagtigt.
"I dag var en rigtig lortedag. Jeg hader skolen."
Plus et lille, trist ansigt.
Angel var altid positiv og sød.
Hun brugte store skrifttyper.
Hun brugte lyserøde skrifttyper, blå skrifttyper, glitrende skrifttyper.
JOKES ANMODER OM AT BLIVE VEN!
Det gik hurtigt.
Profilen var næsten lige blevet skabt, da William Sotelo svarede.
Han ser ikke film. Han ser kun porno.
Han læser ikke bøger. Fuck bøger.
Han skrev på sin profil:
"Jeg er 5150, og jeg er blodtørstig."
Så jeg rettede mit blik mod Sotelo.
Jeg talte mest med ham.
Han talte meget om 5150 på MySpace.
Jaimie sendte ham beskeder, og han svarede tilbage.
"Hvad laver du bortset fra at feste og drikke?
Jeg er ikke så meget til fester."
"Nej, det er ikke det eneste. Jeg har mål.
Jeg har planer med mit liv."
Når man vil have fat i nogen, leger man med dem.
Og jeg gjorde det, som Crystal lærte mig. "Lad dem komme til dig."
APRIL 2006 TO MÅNEDER EFTER CRYSTALS DØD
JOKES: HEJ.
ANGEL: JEG SAVNER MIN MOR.
JOKES: HVOR ER HUN?
Vi fortalte ham, at Angels mor sad i fængsel for at have lavet meth.
Det ville måske få ham til at tale om stoffer eller fængsel.
JOKES: SURT AT DU SKAL IGENNEM DET.
Men han reagerede helt anderledes.
JOKES: TAG EN DAG AD GANGEN.
Han var dyb. Jeg blev målløs.
ANGEL: TAK. JEG VIL PRØVE.
JOKES: JEG ER HER, HVIS DU VIL TALE OM DET.
Hans beskeder blev sødere og sødere.
JOKES: JEG TÆNKER KONSTANT PÅ DIG.
Han ville gøre alt muligt for mig
og ikke lade noget komme i vejen for det.
JOKES: JEG HAR ALDRIG HAFT DET SÅDAN FØR.
Jeg havde et billede af Crystal i hovedet.
Det måtte jeg være tro mod.
Han skulle vide, hun var et smukt menneske.
Hun var svær at modstå.
Alle ville falde for hende.
Hendes personlighed og smil.
Det var svært for den fyr ikke at forelske sig i hende.
Han skrev: "Jeg holder fest i aften. Vil du med?"
ANGEL: FEDT.
"Hvis du ikke har en bil, kan jeg komme og hente dig."
Vi tænkte: "Nej."
"Han vil se mig. Hvad gør jeg?"
Hun sagde: "Sig ja til ham."
ANGEL: I ORDEN. VI SES.
JOKES: YES! ENDELIG.
"Så send ham en besked i sidste øjeblik,
og sig, at du ikke kan."
Og en time senere skrev jeg: "Jeg kan ikke finde en kørelejlighed."
Han insisterede helt vildt på at invitere mig ud den aften.
Han havde aldrig prøvet så hårdt før.
"Okay, så henter jeg dig."
Jeg svarede: "Hvis du kommer og henter mig,
hvilken bil kører du så i?"
MIN HVIDE FORD EXPEDITION.
Var der noget særligt ved den hvide bil?
Var den sænket, eller var der nogen særlige fælge på den?
Det var en Expedition. Mere ved jeg ikke.
-Okay. -Det er vist en Ford.
Belinda vidste, at jeg ledte efter en bestemt type bil.
En Expedition.
Den var hvid, men der var også lidt guld på den.
Jeg ledte efter et 5150-medlem, der havde den bil.
Jeg ringede til Wheeler og sagde til ham:
"Vi har opdaget noget. Jeg tror, vi har ham.
Det er dem."
Jeg husker, hun ringede og sagde: "Det er Jokes' bil.
Jokes kørte den bil. Det var ham."
Det var også her, MySpace-kontoen kom ind.
I starten sagde jeg vist: "Jeg ville ønske, du havde sagt det,
så jeg kunne være forberedt."
Men da jeg gennemgik kommentarerne fra de her forskellige fyre,
kunne jeg se, de var vilde med hende.
Det var en køn kvinde eller pige,
som talte til dem på en pæn måde.
Det var normalt, de faldt i. Det var en god fælde.
Så nu måtte jeg have fat i William Sotelo, Jokes.
Hvis han kørte, kunne han fortælle mig,
hvem der sad i bilen, og hvem der havde affyret skuddene.
Okay. Godt nok, Will.
Vi skal nok køre dig hjem, når vi er færdige.
Han var i Job Corps-programmet.
Jeg ved, du er i uddannelsesudvikling.
-Hvilket job stiler du præcist mod? -Køkkenchef.
Han var åbenbart i lære som kok.
Det er fedt. Det er bedre end det, du lavede før.
-Ja. -Meget bedre.
Vi talte hele vejen fra San Bernardino til Riverside.
Du ville have vand, ikke? Gider du hente noget?
-Undskyld. -Det er fint.
Dit navn er dukket op i en sag, jeg arbejder på, okay?
-En sag? -Ja.
Jeg leder en efterforskning.
Er det en bandesag?
Den er relateret til 5150. En pige blev skudt.
En pige?
Men det, jeg ville tale med dig om, er din bil.
Din Ford Expedition blev identificeret omkring gerningsstedet.
Var det min? Var det min nummerplade?
Ja, din bil var der.
-Hvornår var det? -Engang i februar.
I februar?
Jeg ved ikke.
Jo, det gør du.
Hver gang han benægtede noget
eller fejede beviser af bordet, gentog jeg systematisk:
"Jeg spørger ikke, om du var der. Jeg ved, du var der.
Men hvorfor?"
Ingen andre i 5150 eller i kvarteret kører i den bil bortset fra dig.
Den bliver nævnt i forbindelse med Jokes.
-Jokes? -Ja. Det er dig.
Det er nu, du skal være sandfærdig over for mig,
for jeg er din eneste ven lige nu.
Jeg tror, at det knækkede ham.
Problemet er, at du benægter, du var der.
Okay, jeg vil gerne sige sandheden, men…
Det er lige det…
Jeg var ikke indblandet. Det skete bare.
Så fortæl mig, hvad der skete.
KL. 20.36 SYV MINUTTER FØR SKYDERIET
Jeg ved ikke. Vi kørte bare lidt rundt ved Rutland.
Rutland Park? Er det 5150-territorium,
eller er det ikke nærmere MD?
Jo, det er MD-territorium.
Sidder I alle sammen i din bil?
Den var fyldt. Der sad måske syv personer i den.
Så susede der en hvid Expedition forbi os.
Den afskar os.
Den var så tæt på at ramme os.
"Det var her, vi var, da vi så Roberts suv køre forbi.
Det var her, vi stoppede, da bilerne ankom."
Og så begyndte de at…
Den hvide Expedition begyndte at skyde på min bil.
-Skød de på din bil? -Ja.
Jeg ville væk, men Little Huero stoppede mig.
Han steg ud.
Steg Little Huero ud?
JULIO HEREDIA ALIAS "LIL HUERO"
Hvor gik han hen? Gik han…
Det ved jeg ikke. Jeg dukkede mig, fordi der fløj kugler rundt.
Det er ret vovet at gå ud, når der bliver skudt.
Det er ret vovet at stige ud.
Ja, han er sindssyg. Han er underlig.
Hvad så du, da bilen med pigen kørte forbi?
Så du, den blev ramt?
-Ja. -Så du skudhuller?
Nej, men ruden var knust.
Hvilken rude?
Forruden i passagersiden.
Okay.
Du sagde, I blev beskudt. Blev din bil ramt?
Nej. Jeg tror ikke, den blev ramt.
Det var ellers ret tæt på jer, så det lyder underligt.
Der var ingen skudhuller i Williams suv. Der var ingen patronhylstre.
Der blev ikke fundet noget våben på Theobalds bopæl.
Og uden de beviser kunne jeg på ingen måde bekræfte,
at de blev beskudt af Theobald-familien.
Hvornår så du Little Huero igen?
Jeg har ikke hørt fra ham eller set ham siden.
Nej?
De havde ikke haft kontakt til Julio Heredia.
De havde ikke set ham. Han havde ikke begået andre forbrydelser.
Han var forduftet.
Så Little Huero, Julio Heredia…
Han lignede en hovedmistænkt.
Jeg var nødt til at få fat i ham.
Lad os holde en pause. Kan du vente lidt?
-Okay. -Jeg kommer tilbage.
-Bliver det herinde eller… -Hvad?
Er der andre, der får det at vide?
-Tror du, jeg vil sladre? -Jeg vil ikke dø.
-Jeg siger intet til Little Huero. -Okay.
Jeg havde ikke nok til at anholde William.
Det hele afhang af hans villighed til at samarbejde rent juridisk,
så jeg måtte lade ham gå.
Det havde jeg lovet ham.
-San Bernadino? -Kan du sætte mig af på Parkview?
Parkview? Ja, okay.
Men han var en meget vigtig brik.
Det her er de forskellige personer, der var til stede
på gerningstidspunktet.
Det er William Lemus Junior, og hans kælenavn var Little Rascal.
Og hans bror Manuel.
Manuels kælenavn var Tripper.
Jeg følte, det var noget pis.
I skolen målrettede banderne de små børn
for at indlemme dem.
Jeg sagde til dem, at de var for unge.
De så på mig og sagde: "Hvordan tror du, vi fik dig ind?"
TIDLIGERE 5150-MEDLEM
Jeg tog til en af deres fester, og jeg kunne lide alt det, de lavede.
Og huset var fyldt med folk.
Der var høj musik.
I det øjeblik følte jeg, at det var der, jeg ville være.
Hurtigt efter kom der en fyr hen til mig på sin cykel.
Det var lige efter skolestart.
Nogen sagde, at han var den fyr, der skød folk.
Julio.
De sagde: "Stik ham en øl."
"Jeg drikker ikke."
"Vil du være med eller hvad?"
"Ja."
"Giv ham noget pot."
"Jeg ryger ikke."
"Vil du være med? Så gør det her og det her."
Han sagde til dem: "Tag ham."
En af dem smed mig ned på gulvet
og holdt mig nede.
Så sagde de: "Du er med nu."
Og så krammede de mig og holdt om mig.
"Vi har din ryg, når der sker noget."
Bagefter hang jeg ud med dem i skolen.
Jeg måtte sidde ved deres bord.
Jeg tænkte: "Nu er jeg en af dem."
Jeg tænkte følgende:
"Hvorfor være bange? Jeg er i sikkerhed."
Jeg havde følelsen af, at ingen kunne komme efter mig.
Jeg var med dem, der kom efter folk.
Vi levede et meget fredeligt liv.
Der var aldrig nogen problemer.
Alle de her fyre var hans venner, fordi de alle var fra det samme kvarter.
De var venner.
De virkede så uskyldige.
De viste respekt for mig, og de talte ikke grimt.
Jeg anede ikke, at problemet var så alvorligt.
Det var ikke afsluttet endnu. Det er derfor, jeg blev ved.
Jeg fortsatte,
for jeg havde stadig meget at udrette.
JOKES: HVAD GØR DIG GLAD? ANGEL: MIN FAMILIE.
Jeg prøvede virkelig at være Crystal.
ANGEL: JEG ELSKER AT SYNGE.
JOKES: DU HAR SIKKERT EN SMUK STEMME.
Men det var ikke rart at spille en person, som var død.
Da jeg skrev under Angels navn…
…og foregav at være hende,
så holdt jeg hende i live i mit hjerte.
Jeg var sammen med hende igen.
Hele natten.
Jeg tror, at det var det, der gjorde det svært til sidst.
Det føltes, som om jeg…
Som om jeg forsøgte at være hende.
Hun var her ikke mere, men jeg så på hende hver dag.
JOKES: HVORNÅR KAN VI SES?
ANGEL: VIL DU TORTURERE MIG?
Det var der, det blev hårdt for mig.
SKRIV TILBAGE.
Jeg sagde til min tante,
at jeg gerne ville stoppe.
Jeg kunne ikke mere.
Ja, jeg var…
Jeg var meget deprimeret.
Jeg tænkte: "Hvorfor er William ikke anholdt?"
De havde opdaget det hele, og han havde tilstået.
Alt har et bristepunkt før eller siden.
Ligesom en krukke, der bliver fyldt.
Hvis der ikke er en trykventil,
så begynder den at revne.
Ting begynder at komme ud, fordi det er lukket inde.
Jeg ved, hvordan gaden fungerer. I vil helst selv håndtere det.
-Men der er sket nok skade nu. -Ja.
Okay? I behøver ikke komme i fængsel igen.
Din mor har ikke brug for den angst, så…
Jeg ved, at hendes drenge ikke var synderligt interesserede i,
at vi kom med løsningen.
De håndterede ting på deres måde,
og det var ikke godt for nogen.
Har dine sønner tænkt sig at ordne det her selv?
-Nej. -Okay, det er godt.
Det har vi ikke brug for.
Kun på grund af et løfte til min mor
gjorde vi ikke det, som vi ellers ville have gjort.
Jeg sagde: "Der skal ikke begås vold i min datters navn."
Men i mit eget sind vidste jeg stadig, at jeg ville dræbe ham.
Jeg fortsatte på MySpace, for efter alle de måneder,
begynder du at spekulere på, om de nogensinde får fat i ham.
Jeg kastede mig over det med vrede.
Jeg undersøgte alt om deres familier
og alt omkring dem selv.
Riverside High School.
Jeg blev lidt modigere.
Jeg kørte forbi deres huse og tog billeder af deres biler
og deres nummerplader.
Jeg kontaktede FBI og ICE.
Jeg prøvede at få dem udvist.
Jeg ville skade dem med alle midler.
Jeg læste lidt om deres religion,
blandt andet Santeria, og smed ting ind i deres haver.
Såsom sorte stearinlys og den lille voodoo-dukke fra Spencer's
med en masse nåle i.
Belinda blev nærmest fuldstændig psykopatisk
i sin egen lille verden og…
Jeg elsker hende højere end alt, men hun kan være sindssyg.
Jeg blev venner med nogle Casa Blanca-medlemmer.
Jeg sagde til dem:
"William Sotelo siger en hel masse lort om jer.
Han siger, at I er nogle tøsedrenge."
Det gjorde dem gale.
Og de siger: "Er du sej på MySpace?"
Du prøver at være sej på MySpace.
Jeg sagde: "Skal vi mødes?
Så tag motorvej 91.
Kør fra ved La Sierra, og drej til højre.
Jeg kører en hvid Ford Ekspedition."
Hun kørte lidt af sporet med den MySpace-konto.
Idéen var god, men det ville spolere det,
hvis hun begyndte at true dem og gøre ting,
der kunne give dem den mindste fordel.
Wheeler kom og sagde:
"Der har været et usædvanligt stort antal hvide Ford Expedition,
der er blevet skudt på og brændt op og smadrede."
Jeg ønskede ikke nogle løse kanoner derude,
der kunne ødelægge alt.
Han sagde: "Du burde droppe alt dit pis.
Hold dig fra internettet, og lad os arbejde."
Jeg tænkte: "Okay, ja. Det lyder godt.
Jeg har åbenbart fat i noget
så ikke tale om at droppe det."
Og så blev det den 20. april, og 4.20 er politikoden for cannabis.
GOD 420 MIAMI! LAD OS RYGE OS SKÆVE!
De ønskede hinanden en god 420.
"Vi ryger en stor en," og "vi holder en fed fest."
Og så tænkte jeg: "Fest?"
125 STRIPPERE!
STRIPKONKURRENCE
GRATIS BAR
FOR ALLE VIP'ER
DET BLIVER SINDSSYGT!
VIP-INVITATION!
Jeg begyndte at sende beskeder rundt.
Der stod: Angel holder en End of the World-fest den 6.6.06.
Jeg siger ikke, hvor festen skal holdes
før klokken seks den aften.
Jeg kan huske, at hun fortalte mig om 5150-banden,
og at hun spillede en anden for at lokke en af fyrene i fælden.
Hun skulle holde en eller anden fest.
I Perris er der en vej, der hedder Ryder Road.
Her bliver historien endnu vildere.
Jeg kunne se dem komme, men de kunne ikke se mig.
Og jeg… Ja.
Hun sagde: "Jeg gør noget vildt."
Jeg sagde, at jeg var bange.
Jeg forstod, hvad hun ville, men jeg syntes, det var vanvittigt.
VED SOLNEDGANG 6. JUNI
POLITISTATIONEN I RIVERSIDE
HVOR LANGT VÆK KAN MAN HØRE SKUD?
Hvem skulle skyde?
Jeg ville skyde dem. Det var mig.
De var mine. Jeg ville selv gøre det.
ADGANG FORBUDT OVERTRÆDELSER STRAFFES
Jeg havde en plan og en pistol.
Er du god til at skyde?
Jeg var tæt på.
Han skulle bare holde ind og stå ud.
Vi kunne sagtens ramme ham.
Du ved.
Det ville være slut for dem.
Jeg husker, jeg kom hjem…
Ja, hun var på vej ud, og hun var fast besluttet.
Uanset hvad, ville hun få det bedre.
Det var det, hun ville.
Min mand og mine drenge sagde: "Mor, du skal droppe det.
Stop nu."
Vi ville stoppe hende.
Vi ville ikke miste vores mor.
Jeg planlagde faktisk at slå folk ihjel.
Lad det synke ind.
Du er selvmorderisk, eller også er du morderisk.
Du er ligeglad, men dit hjerte bløder.
Det var dagen før.
ER DU HER STADIG?
Jeg ville ikke gøre ham noget.
SKAT.
Men jeg sad ved computeren,
og jeg græd og græd.
ANGEL: JEG VED, HVEM DU ER.
ANGEL: ELSKER DU MIG?
JOKES: DET VED DU.
Han skulle lide ligesom os.
ANGEL: SÅ SIG DET.
JOKES: ELSKER DIG.
ANGEL: SÅ...
HVORFOR DRÆBTE DU MIG?
Du taler ikke med Angel. Det er den pige, du dræbte.
DET ER CRYSTAL THEOBALD.
"Du vidste ikke, hvem du havde dræbt,
for ingen af jer genkendte hendes billede."
"Hvorfor skød du mig?
Jeg havde drømme og håb.
Hvorfor?"
ONLINE NU!
Han reagerede ikke på det.
Så gav jeg kriminalbetjenten MySpace-kontoen.
Jeg gav ham adgangskoderne og MySpace
for at holde mig udenfor.
Jokes forduftede bare lige pludselig.
Ingen så ham eller talte med ham.
Vi havde ikke William i varetægt dengang,
så jeg skulle finde en, der vidste, hvad der skete i den bil.
Det her er Wyburn, hvor 5150 holdt til på den tid.
Der var en gade, hvor der også var to andre bandemedlemmer,
der havde været i bilen, Lemus-brødrene.
Det her hus til venstre, det var Lemus-brødrenes hus.
Eftersom Jokes havde omtalt dem som værende passagerer i bilen,
gik jeg efter dem, da jeg ikke kunne finde Julio.
Der blev skudt.
Jeg ved ikke, om de skød på jer,
eller om I skød på nogen.
Hvis jeg var i et skyderi…
-De skød på os. -Jeg ville huske det.
Han spurgte mig igen.
"Vi ved det hele.
Du er den eneste, der ikke taler."
Du sagde, du ikke vidste noget, og at du ikke var der.
Nu ved jeg, det er løgn.
Du sagde, at min bror var her,
og du lod os snakke.
Så siger han til mig: "Du er nødt til at fortælle dem ting.
-For ellers låser han dig inde." -Han var ærlig omkring det.
Han skjulte ingenting. Han sagde: "Jeg var der."
Han sagde: "Din bror er ved siden af, og han har fortalt det hele."
Er det foran på bilen?
Ja, det er foran.
Okay.
Det her er mig, og det er min bror. Vi er de eneste bagi.
-Sidder I helt nede bagi? -Ja.
Det er William Lemus' tegning.
Han taler om Jokes og Huero.
Jokes sagde: "De folk var i bilen."
Og William Lemus bekræftede det.
Historierne lignede hinanden.
Det var samme biler og gerningsmand.
Han affyrede et skud i luften, og så sigtede han på bilen.
-Ja. -Bang, bang…
-Og de skud ramte bilen. -De ramte bilen.
"Det er ham og ikke mig."
"Vi indkalder ham." Okay.
Okay, vi taler med ham.
De førte ham ind.
Og i det øjeblik…
Jeg ville lange ham en.
Jeg ville angribe min bror.
Ifølge reglerne siger man ikke noget.
-Siger du sandheden? -De dræber ham.
Ellers lyver du.
Vil du lyve for mig midt i en drabsefterforskning?
Bare prøv.
Eller fortæl mig, hvad der faktisk skete.
Jeg kan ikke være mere tydelig.
Jeg dræbte ikke nogen.
Godt, så fortæl mig det hele.
Jeg sagde: "Okay. Jeg siger ikke et ord mere."
Og de løsladte os.
Da vi kom ud…
…så jeg på min bror og sagde til ham: "Jeg ved ikke, hvad du har gjort."
Jeg vidste allerede, at banden ville dræbe mig og min bror.
En dag eller nærmere en aften…
…holdt 5150 et møde.
Under mødet spurgte de mig: "Det var din bror, var det ikke?"
"Det ved jeg ikke. Han var ikke i samme rum som mig."
"Hvorfor var han i et andet rum? Hvorfor var han der længere?
Hvorfor kom han ud, da du kom ud?"
"Jeg ved det ikke."
"Hvad, hvis jeg dræbte ham?
Vil det være okay?"
Jeg så på ham og…
"Jeg ville gøre det samme som dig, hvis nogen dræbte din bror."
Så jeg tog mit valg lige der.
"Jeg er ude."
Og så gik jeg bare.
Jeg ville beskytte min bror.
Jeg tog med min bror til Los Angeles.
Men hvis vi var væk,
ville de gå efter mine forældre.
Jeg sagde, de skulle væk.
Men de hørte ikke efter.
Hvad er din adresse?
3445 Glasgow.
En flok børn klædt i sort.
Men jeg er ikke sikker, fordi de var så langt væk.
Okay, og hvor mange børn taler du om?
Omkring 10 eller 12.
Min mand ringede til politiet, og de spurgte: "Bliver I her?"
"Nej, hvordan kan vi blive her? Vi rejser, men send nogen herover."
Hvad er dit navn, sir?
Mit navn er William Lemus.
Men jeg vil ikke indblandes.
-Skal betjenten ikke banke på døren? -Nej.
Vi kunne heldigvis komme væk,
men vi vidste ikke , hvad de ville gøre.
Jeg tror, at hvis de ikke var rejst,
ville de have brændt dem levende.
Alle vores ejendele.
Men jeg er kristen, og biblen siger:
"Menneskets tanker er ikke de samme som Guds."
Findes der loyalitet i den her verden?
Det betyder ingenting.
Okay, Manuel. Din far sagde, du ville tale lidt.
-Ja. -Okay, du skal lige vide…
Da de vendte sig mod mine forældre, sagde jeg:
"Okay, fint. Giv mig kriminalbetjenten. Jeg fortæller ham, hvad han vil høre."
Ved du, hvad der skete?
-Jeg kan fortælle hele historien. -Okay.
Det startede med, at mine venner…
Jeg ved ikke, hvad klokken var, men det var sent.
De kom og bankede på.
Det var aften.
Jeg sidder i en suv.
En bil kommer.
KL. 20.26
En af fyrene stiger ud og…
SYTTEN MINUTTER FØR SKYDERIET
"De forsøgte at skyde mig med min datter i bilen.
Det var en ret stor suv."
Det var MD.
En anden bande.
Julio var fast besluttet på at gøre noget.
"Fuck dem. Vi pløkker dem lige nu."
De var taget til Greenpoint og Geranium
for at hævne sig på en rivaliserende bande,
som de mente havde skudt på en af deres egne den dag.
De kendte ikke familien Theobald.
De havde ingen forbindelse til dem.
Men de kom i karambolage med Roberts suv.
Jeg ved ikke, hvad der skete. Jeg sad bare i bilen.
Vi holdt her, og han holdt over for os.
Så kørte de efter Robert.
Men på det tidspunkt kører han fra dem.
De stopper ved krydset mellem Greenpoint og Geranium,
og så kommer der to biler,
mens de holder næsten midt i krydset.
De troede, det var en rivaliserende bande, der angreb dem.
Julio stiger ud af bilen og går midt ud på vejen.
Han havde allerede trukket sin pistol
og skyder løs.
Den salve, der ramte Crystal, ramte hende i baghovedet
lidt over nakken.
Det var nogle af de sidste skud, der blev affyret,
inden køretøjet forlod stedet.
Og fire blokke senere holder den ind.
Vi vidste, nogen var ramt.
-Mener du udenfor? -Ja.
-Little Huero. -Er det kun ham?
-Ja. -Okay.
Jeg udviklede et tillidsforhold til William Lemus og Manuel.
Jeg kunne mærke, at de forstod, jeg var på deres side.
Jeg vendte mig om, så han kunne se mig bagfra,
men der var ingen mikrofon.
De kunne blive mine vigtigste vidner i denne sag.
Han var i passagersiden, men på sædet bagved. Okay.
Det begyndte at stå klart,
at det ville ende i retten. Nogen ville blive holdt ansvarlig.
8. AUGUST 2007 18 MÅNEDER EFTER CRYSTALS DØD
Politi! Ransagning!
Vi endte med at lave en stor razzia under en fælles politiaktion.
Politiet udførte en række banderelaterede razziaer…
Et sted i nærheden af 30 huse blev ransaget på samme tid
den her morgen.
Statsadvokaten kalder det et terrorregime.
"Jeg tror, vi har opløst banden."
De folk, der havde efterforsket Julio Heredia,
ringede og sagde: "Vi har fundet ham."
Julio vågnede en dag og var omringet af betjente.
Mexicanske betjente.
Der gik ikke mere end en dag, før vi fik ham i varetægt.
I dag returnerer vi vores park, vores gader,
vores kvarter og en del af vores samfund
til deres rette ejere.
Der er ingen retfærdighed, for Crystal kommer aldrig tilbage til os.
Pressen ankom, og det var ufatteligt.
Hendes søgen på de sociale medier
hjalp politiet med at fælde de skyldige.
Vi blev underrettet aftenen før om,
at Julio Heredia var blevet anklaget for min datters mord,
og at han var i varetægt.
Jeg tænkte: "Tak, Jesus. De fik ham."
Du bliver sigtet for mord. Er du virkelig så rolig?
Jeg kan se, du er urolig.
Nej, jeg tænkte på noget andet.
-Hvad tænker du på? -På Anna?
-Og på jeres ufødte barn? -Ja.
Der sker mange ting i dit liv lige nu.
Hvor langt er hun henne?
-Fire måneder. -Er hun?
-Ved du, hvad køn det er? -Nej.
-Hvordan har hun det? -Godt.
Du skal snart være far.
Sæt et eksempel, og tag ansvaret som en mand.
Du begik en fejl. Alle kan begå fejl
og endda store fejl.
Men lige her og lige nu har du chancen for at ændre dig.
For at blive en anden person.
Vil du sove på det i nat?
Nej, jeg vil bare have en advokat.
I skal læse mig mine rettigheder, så jeg kan få hjælp.
Så nu vil du have en advokat? Det kan du godt få.
Det er helt fint.
-Men du har meget at tænke over. -I forstår mig ikke.
STRAFFERETSADVOKATER
Jeg vil beskrive Riverside som retssystemets vilde vesten
i det sydlige Californien. Det er et intenst sted.
Statsadvokaten har et omdømme.
Vi er aggressive over for bandeforfølgelser.
Vi er så aggressive, at vi går efter en dødsstraf.
Vores rolle var at repræsentere Julio
og prøve at formidle hans menneskelighed.
Men på den anden side er der en familie, der har mistet en.
Vi holdt et møde med familien
og talte med den offentlige anklager om en dødsstraf.
Belinda var meget lidenskabelig,
og hun ville have den ultimative straf.
Og det kan jeg ikke fortænke hende i.
Ja, jeg hader ham.
Det gør jeg.
Jeg kan ikke forestille mig nogen straf,
som er hård nok.
STATEN ANMODER OM EN DØDSSTRAF.
I den type sager koncentrerer man sig kun om at redde folks liv.
Derfor skal hele deres liv under en lup.
Man henretter ikke kun forbryderen i dem. Man henretter hele deres person.
Så det er vigtigt at fortælle hele deres historie.
Ikke undskyldninger, men forklaringer.
Han var så lille på billedet.
Han var lillebitte.
Hans store ører.
Jeg kan huske, da de sendte os
HEREDIAS SØSTER
de papirer, vi skulle udfylde. Hvis man er 18 eller over,
så må man gerne være til stede under henrettelsen.
Åh, min mor.
Det var hårdt at bo hos min mor.
For hun var på stoffer og drak.
Jeg samlede ting op fra gulvet og spiste det,
fordi vi var så sultne.
Så når jeg ser på det billede, bringer det mange dårlige minder tilbage.
Vi havde ingen mad, og vi havde ingen møbler.
Julio skulle forsørge hele familien, skaffe penge og arbejde.
Den eneste faderfigur, som jeg havde, var Julio.
Julio var den, som vi så op til.
Vi ville være som ham og klæde os som ham.
Vi var stolte af ham.
Vi sagde til alle i skolen: "Det er vores fætter."
Det var deroppe, at vi boede, og han boede over for os.
Det var det sidste sted, hvor han faktisk boede hos sin mor.
Julio var 14 eller 15 dengang.
Han kunne ikke acceptere, at hans mor ikke ville have dem tilbage.
Hun prøvede ikke at få dem tilbage.
Det her billede minder mig om, da det hele begyndte.
Da han begyndte at gå ud og blive involveret i alt det her.
Han så nogle ældre fyre.
De inviterede ham hjem og gav ham stoffer.
Og de pressede ham til at gøre visse ting,
han ikke burde have gjort.
Her er de alle sammen.
De ser så unge ud her.
En fyr stak ham med en stor køkkenkniv,
og Julio er mager, så kniven kom ud af ryggen.
Det var der, jeg lagde mærke til, han ikke var den samme længere.
Hans glæde var væk. Han var ligesom helt slukket.
Nick sagde endda: "Mor, jeg kan ikke lide den skid.
Ja, jeg kan virkelig ikke lide ham.
Men du skal huske, at da jeg var 17, var jeg også ligeglad med alt."
Jeg kunne lide sport.
Jeg spillede fodbold og kørte motocross.
Men efter Crystal blev dræbt, kom jeg op at slås i skolen.
Jeg var i dårligt humør og var vred på hele verden.
Han begyndte at lave ballade. Han var gal og ville have hævn.
Og vi mistede ham til en bande.
-Hvilken søn? -Nicholas.
Ja, jeg var med i en bande, og vi var i krig med 5150.
Jeg passede godt ind.
Vi tænkte kun på at tage ud og nakke dem.
Jeg levede i frygt og bekymring for, at min søn blev dræbt i et bandeopgør.
At han var i en bande, eller at han dræbte nogen.
I den periode blev jeg tit anholdt.
Jeg var i besiddelse af et våben
og blev sigtet for et overfald.
Så jeg røg bare ind igen, og det er ikke det værd.
Man vil ikke erkende det.
Man nægter at tro på, at ens barn … går ud og bruger et våben.
Jeg spurgte: "Hvordan fik du fat en pistol?"
Jeg nåede bunden.
Det var Belindas wakeupcall.
Jeg var tvunget til at se på mig selv.
Hvorfor jeg havde alle de her følelser,
og hvorfor jeg var pissevred på hele verden.
Hvor kommer den vrede fra?
Hvad er jeg vred over?
Jeg var vred på mig selv.
Jeg var skuffet over mig selv.
Hvem er det? Duk jer ned!
Jeg tror, de kommer tilbage. Hold dig bag os, Ben. Skynd dig!
Vent et øjeblik. Tror du, det var…
Jeg tog stoffer for sidste gang, den dag Crystal døde.
Ja, jeg var høj.
-Han var mindre end mig. -Tynd eller kraftig?
Åh gud…
Og det var lige det, Crystal havde tryglet mig om.
"Hold op med de stoffer."
Mit hjerte hamrer. Jeg kan ikke fatte det.
Og jeg kunne ikke gøre det for hende, mens hun levede.
Jeg skal tilgive mig selv.
Men det er sværere at gøre end at tilgive Julio Heredia.
Det er det.
ET OFFER VIL BLIVE HØRT
…alle drabene i Riverside County.
Det er i nyhederne hver eneste dag.
Kun med andre navne.
Jeg ved godt, der er stoffer i de bander,
og de var også påvirkede den aften.
Jeg kan kun sige, at jeg har medlidenhed med dem.
Og det er derfor, at vi bad dem
om at trække dødsstraffen tilbage.
Jeg gjorde det rigtige for første gang i mit liv.
DA DØDSSTRAFFEN BLEV TAGET AF BORDET, KOM JULIOS SAG FOR RETTEN.
DET VAR FEM ÅR EFTER CRYSTALS DØD.
RIVERSIDE DOMHUS
Hvis det er bandemedlemmer, som er loyale over for banden,
og som kender prisen for at sladre,
så er det sjældent at man får en eller i bedste fald to til at samarbejde.
Så det var stort.
Da han hørte skuddet, stod han ud af bilen.
Han gik ud…
…og på det tidspunkt hører jeg flere andre skud.
Jeg var ret bange, fordi jeg ved…
Jeg ved, hvor mange der er i det netværk.
Man kan ikke bare stoppe det.
-Har du set Little Huero på meth? -Ja.
-Har du røget med ham? -Nej.
Jeg har aldrig set ham gøre det, men hans pupiller var altid udvidede.
Det var mærkeligt at se dem vidne mod min bror,
for vi er vokset op sammen.
De var der altid, og de kom hjemme hos os.
Jeg så, da Huero affyrede første skud.
Men jeg så ikke de andre skud.
Jeg følte mig såret, for vi hang ud sammen hver dag.
Jeg følte, at de fandt på løgne
for at redde sig selv ud af det.
Havde du kontakt med dem? Talte de med dig?
Slet ikke. De så på mig, men jeg ville ikke se på dem.
Jeg tror, det var Manuel, der græd under sit vidneudsagn.
Jeg ved, han ikke gjorde det med vilje.
Hvordan kan nogen person gøre sådan noget med vilje?
Dommernes kommentarer var meget hårde.
"Mr. Heredia er ikke et godt menneske.
Han er en voldelig og koldblodig morder.
Og han skal bøde for det, han har gjort."
JULIO HEREDIA BLIVER IDØMT LIVSVARIGT FÆNGSEL UDEN PRØVELØSLADELSE.
MANUEL OG WILLIAM-DAVID LEMUS ER IKKE BLEVET SIGTET.
Et liv i overhalingsbanen.
Vi gjorde ting, ingen kan forestille sig.
Det har givet mig mareridt.
Jeg lever det hver dag. Jeg kan ikke køre ned ad gaden i mit kvarter…
…uden at få flashbacks.
Jeg har drømme om hende.
Men jeg holder fast i minderne.
Det er en måned siden.
Crystal stod der.
Hun bar en hvid kjole.
Så vågnede jeg.
Det bliver svært at tilgive mig selv.
Mine forældre prøver at beskytte mig.
De prøver at få mig på en god kurs.
Og jeg vil ikke svigte dem igen.
Jeg vil gerne have børn og starte en familie.
Jeg vil udrette noget.
TI ÅR EFTER CRYSTALS DØD ER WILLIAM "JOKES" SOTELO STADIG PÅ FLUGT.
Det var personligt mellem William Sotelo og mig.
Det er ikke ovre, indtil han bliver fundet.
ANGEL TAROTKORT
Jeg har brug for, han bliver pågrebet, så Crystal kan hvile i fred.
Lad os se på Sotelos kort…
Ypperpræsten.
Det viser mig, at uanset hvor han er, så klarer han sig ikke så dårligt.
Smukt. Ypperstepræstinden.
Det repræsenterer mig.
Og det fortæller mig, at jeg er vis nok til at tage skridtet
og komme videre.
Jeg skal lytte til min intuition og have tålmodighed
og grundigt overveje, hvad jeg vil, før jeg handler.
Og så retfærdighedskortet.
Han er vores. De får fat i ham en dag.
Bedre tider er på vej.
TO UGER SENERE BLIVER SOTELO ANHOLDT I MEXICO.
HAN VAR GIFT MED FIRE BØRN OG ARBEJDEDE PÅ EN CHILIPLANTAGE.
BELINDA MODTOG ET TIP PÅ FACEBOOK, SOM FØRTE TIL HANS ANHOLDELSE.
Retfærdighed og hævn?
Ja, det er næsten det samme.
Det ene betyder, du er fri,
og det andet, at du sidder på den tiltaltes plads.
Og det er en grænse, jeg næsten selv overskred.
I 2020, 14 ÅR EFTER CRYSTALS DØD,
BLEV SOTELO IDØMT 22 ÅRS FÆNGSEL FOR UAGTSOMT MANDDRAB.
Tekster af: Rikke Schultz